Estradni manageri organiziraju glazbeni festival imena "Mediafest", koji će se 9. i 10. lipnja održati na Plitvičkim jezerima.
Nakon otkazivanja Hrvatskog Radijskog festivala, koji je trebao biti održan u lipnju, hrvatskoj estradi smiješi se novi projekt na kojem će svoje projetke moći predstaviti brojna poznata i manje poznata imena domaće scene.
Festival će se održati na Plitvičkim Jezerima 9. i 10. lipnja ove godine, a na njemu će nastupati izvođači s hrvatske glazbene scene kao i njihovi gosti iz drugih država.
Kako doznajemo, "Mediafest" će se sastojati od dvije večeri. Na jednoj večeri će nastupati izvođači zabavne glazbe, a na drugoj izvođači Pop-Rock glazbe.